bjørkegallmidder
Store norske leksikon,Biologi,Dyreriket,Leddyr,Edderkoppdyr,Midd,Trombidiformes,Prostigmata,Eupodides,Eriophyoidea,Eriophyidae
Bjørkegallmidder er middarter i gallmiddfamilien, Eriophyidae. De er mikroskopiske dyr som lever i knopper og blad av bjørk. Saftsugingen fører til ulike galledannelser som ikke betyr noe for trærnes vekst.
Noen viktige arter forårsaker ulike fenomener: Bjørkeknoppgallmidd, Aceria calycophthira, er årsak til oppsvulmede knopper bjørkegallmidd,  A. leionota, er årsak til små kuleformede galler på bladundersiden og bjørkefiltmiddene  A. rudis og Eriophyes longisetosus, er årsak til henholdsvis gråbrunt og rødt filtaktig belegg på bladene. Det røde filtbelegget kalles ofte for gjøkeblod, da gjøken ifølge overtroen blør hver gang noen hermer den. Les mer i Store norske leksikon gallmidder